Publication: Magyar Közlöny
Issue: MK-2011-27 (Year: 2011, Number: 27)
Era: contemporary
Section: Az Alkotmány 30/A. § (1) bekezdése j) pontja, valamint a Kossuth-díjról és a Széchenyi-díjról szóló 1990. évi XII. törvény 5. §
Paragraph Index: 210

(1) bekezdése alapján, a Kormány elõterjesztésére kulturális és mûvészeti életünk jelentõs spektrumát átölelõ sokoldalú munkássága, a magyar játékfilmkészítés több mint negyedszázados irányítása, irodalom-, mûvelõdés- és bibliatörténeti mûvei, forgatókönyvei, gazdag publikációs tevékenysége, példaértékû életpályája elismeréseként dr. Nemeskürty Istvánnak, a Magyar Tudományos Akadémia doktorának, Széchenyi-díjas irodalomtörténésznek a Kossuth Nagydíjat, a magyar néphagyományok ápolásáért, a Kárpát-medencében élõ magyar közösségek érdekében és annak körében végzett három évtizedes példaértékû, népdal- és népmese gyûjtõi, mûfordítói munkásságáért, varázslatos elõadásaiért Berecz András népdalénekesnek, mesemondónak, a magyar katolikus újságíróképzés megszervezéséért, a televíziós esszé mûfajának megteremtéséért, sokoldalú, mûfajgazdag irodalmi munkássága elismeréseként Czakó Gábor József Attila-díjas írónak, publicistának, szerkesztõnek, a magyar popzenei kultúrában egyéni hangú, maradandó értéket létrehozó több évtizedes munkássága, sokirányú zeneszerzõi és elõadómûvészi tevékenysége, életpályája elismeréseként Földes László „Hobo” elõadómûvésznek, dalszerzõnek, világszerte nagy sikert aratott irodalmi munkássága, számtalan nyelvre lefordított, egyedi stílusú és szerkezetû alkotásai, életmûve elismeréseként Kristóf Ágota írónak, énekes generációk számára példaképül szolgáló egyedülálló stílusú elõadómûvészetéért, a magyar nóta és a magyar népdal lélek mélyéig hatoló, magával ragadó szépségû, kivételes tisztasággal történõ megszólaltatásáért, kulturális örökségünk részét képezõ népdalkincsünk ápolásáért Kovács Apollónia elõadómûvésznek, a legjobb színészi hagyományokat megtestesítõ játékáért, a drámairodalom nagy szerepeinek emlékezetes megformálásáért, sokoldalú mûvészi munkássága elismeréseként Kubik Anna Jászai Mari-díjas színmûvésznek, Érdemes Mûvésznek, a magyar költészetet világszerte népszerûsítõ mûfordítói munkásságáért, a rendkívüli formakultúrájú és páratlan nyelvi leleménnyel megírt költeményeiért, életpályája elismeréseként Makkai Ádám költõnek, írónak, mûfordítónak, nyelvésznek, a chichagoi University of Illinois nyugalmazott professzorának, a magyar zenei kultúra és oktatás ügyét szolgálóöt évtizedes tevékenységéért, az egész európai zeneirodalmat átfogó repertoárja nagy sikerû tolmácsolásáért, kortárszenei kompozíciók bemutatásáért, hangversenyéletünk fáradhatatlan szervezéséért, mûvészi pályafutása elismeréseként Medveczky Ádámnak, a Magyar Állami Operaház Liszt Ferenc-díjas karmesterének, Érdemes Mûvésznek, történelmi pillanatokat maradandóan megõrzõ mûveiért, sajátos karakterû, klasszikus hagyományokban gyökerezõ, határainkon túl is nagyra becsült, sokoldalú mûvészi munkássága elismeréseként Orosz István Balázs Béla-díjas és Munkácsy Mihály-díjas grafikusmûvésznek, Érdemes Mûvésznek, a Nyugat-magyarországi Egyetem Alkalmazott Mûvészeti Intézet egyetemi tanárának, az európai absztrakt expresszionista mûvészet képviselõjeként világszerte számon tartott mûvészi munkásságáért, mûvészi életútja elismeréseként Reigl Judit festõmûvésznek, az életet, és annak értelmét kutató, nemzetközileg is nagyra becsült animációs és rajzfilmrendezõi munkásságáért Rófusz Ferenc Balázs Béla-díjas animációs- és rajzfilmrendezõnek, rendhagyó, a magyar kulturális életben egyedülálló, sajátos stílusú, sokszínû intellektuális humorral átszõtt elõadómûvészete, sokoldalú mûvészi pályafutása elismeréseként Sándor György Jászai Mari-díjas elõadómûvésznek, humoralistának, az improvizatív kortárs zene Európa-szerte elismert mûveléséért, mûfajok sokaságát érintõ, folyamatos alkotói, zeneszerzõi munkásságáért Szabados György Liszt Ferenc-díjas zeneszerzõnek, zongoramûvésznek, a magyar színjátszás legnemesebb hagyományait ápoló, a költészetet centrumba állító, társulatépítõ iskolateremtõ munkásságáért, emlékezetes, méltán népszerû rendezéseiért Vidnyánszky Attila Jászai Mari-díjas rendezõnek, a Debreceni Csokonai Színház igazgatójának, nemzetközileg is elismert mûvészi életútja elismeréseként, az operairodalom koloratúr-szoprán szerepeinek mûvészi tolmácsolásáért Ágai Karolának, Liszt Ferenc-díjas magánénekesnek, a Magyar Állami Operaház Örökös tagjának, Kiváló Mûvésznek a Kossuth-díjat, a magyar és közép-kelet-európai népzenei alapokon nyugvó hagyományápoló, értékmegõrzõ, azt a legszélesebb környezetben megismertetõ és elfogadtató, népdalkincsünket megõrzõ és továbbadó, humanista szellemiségû, a magyar nyelvet virtuóz módon használó zeneszerzõi, elõadómûvészi, költõi, dalszövegírói munkásságukért Szarka Tamás zeneszerzõnek, költõnek, a Ghymes Együttes alapító tagjának, Szarka Gyula zeneszerzõnek, a Ghymes Együttes alapító tagjának, a megosztott Kossuth-díjat, világszerte számon tartott és nagyra becsült kémiai kutatásaiért és eredményeiért, azoknak ma már klasszikusnak számító tanulmányokban és könyvekben való közzétételéért, a kémiai tudományok fejlesztése, eredményessége, a kutatási eredmények gyakorlati hasznosítása érdekében végzett tudományos munkásságáért, az új tudósnemzedékek számára példaképül szolgáló életpályájáért Oláh György Nobel-díjas kémikusnak, a Magyar Tudományos Akadémia tiszteleti tagjának a Széchenyi Nagydíjat, világszerte nagyra becsült, a fejlõdés- és neveléslélektan, valamint a kreativitás- és tehetségkutatás, továbbá az életmód- életminõség terén végzett tudományos munkásságáért, a pszichológiai fogalommá vált „flow-állapot” leírásáért, továbbfejlesztéséért Csíkszentmihályi Mihály pszichológusnak, egyetemi tanárnak, a Magyar Tudományos Akadémia külsõ tagjának, a magyar nyelv generatív szintaxisának kutatásában és a magyar nyelv szerkezete iránti nemzetközi érdeklõdés felkeltésében, a magyar nyelvtan oktatásának megújításában, a generatív nyelvészet módszertanának újításában végzett iskolateremtõ tudományos munkásságáért, egyetemi oktatói és szakmai-közéleti tevékenysége elismeréseként É. Kiss Katalinnak, a Magyar Tudományos Akadémia levelezõ tagjának, a Magyar Tudományos Akadémia Nyelvtudományi Intézete kutatóprofesszorának, egyetemi tanárnak, az immunválasz kialakulásának mechanizmusa, a természetes immunitás szerepe és az adaptív immunitással való kapcsolódása,az immunfolyamatokszabályozásaterén végzett, nemzetközilegis számontartott tudományos, kutatói munkássága, oktatói, tankönyvírói tevékenysége elismeréseként Erdei Annának, a Magyar Tudományos Akadémia rendes tagjának, immunbiológusnak, az Eötvös Loránd Tudományegyetem Immunológiai Tanszék tanszékvezetõ egyetemi tanárnak, az elektrokémiai kutatásban elért eredményeiért, iskolateremtõ tudományos munkássága, oktatói, egyetemvezetõi, publikációs és szakmai közéleti tevékenysége elismeréseként dr. Inzelt Györgynek, a kémiai tudomány doktorának, az Eötvös Loránd Tudományegyetem Kémiai Intézet Elektrokémiai és Elektroanalitikai Laboratórium vezetõjnek, egyetemi tanárnak, több mint négy évtizedes oktatói tevékenysége, az egyetemes, a magyar és a népi építészettörténet terén végzett iskolateremtõ tudományos és kutatói munkássága, valamint a határon túli magyar mûemlékek dokumentálásáért és helyreállításáért tett erõfeszítései elismeréseként dr. Istvánfi Gyulának, a mûszaki tudomány kandidátusának, Ybl Miklós-díjas és Forster Gyula-díjas építészmérnöknek, professor emeritusnak, több évtizedes, az 1848-as forradalmak emigrációjánaktörténete, az egyetemes és a XIX–XX. századi orosz történelem összefüggéseinek bemutatása, elemzése terén végzett több évtizedes, nemzetközileg is számon tartott tudományos, kutatói, oktatói munkássága elismeréseként dr. Kun Miklósnak, a történettudomány kandidátusának, a Károli Gáspár Református Egyetem Kremlinológiai Intézet intézetvezetõ egyetemi tanárának, a motivációs és tanulási folyamatok, különösen az éhség- és testsúlyszabályozás neurokémiai és elektrofiziológiai mechanizmusainak feltárása, a tanulási mechanizmusok neurokémiai háttere kutatása terén elért eredményeiért, határainkon túl is nagyra becsült tudományos munkássága, oktatói és a hazai, továbbá a nemzetközi szakmai közéletben végzett tevékenysége elismeréseként Lénárd László, a Magyar Tudományos Akadémia rendes tagjának, neurobiológusnak, a Pécsi Tudományegyetem Általános Orvostudományi Kar Élettani Intézet egyetemi tanárának, a Magyar Tudományos Akadémia Idegélettani Kutatócsoport vezetõjének, endokrinológiai kutatásaiért, a központi idegrendszernek a hypophysis-mellékvesekéreg rendszer mûködésének szabályozásában betöltött szerepe, a stressz szervezetre gyakorló hatásainak vizsgálata terén elért eredményeiért, a tudományos-szakmai közéletben végzett tevékenysége elismeréseként Makara B. Gábornak, a Magyar Tudományos Akadémia rendes tagjának, neuroendokrinológusnak, a Magyar Tudományos Akadémia Kísérleti orvostudományi Kutatóintézet kutatóprofesszorának, a XV–XVII. század könyv- és olvasmánytörténetének, a XVI–XVII. század magyar mûvelõdéstörténetének és a régi magyar irodalom történetének kutatásában elért eredményeiért, oktatói, szerkesztõi, szakmai közéleti tevékenysége elismeréseként dr. Monok Istvánnak, az irodalomtudomány kandidátusának, irodalom- és mûvelõdéstörténésznek, könyvtárosnak, az Eszterházy Károly Fõiskola egyetemi docensének, a matematikaoktatásban, különösen a matematikai tehetséggondozás terén kidolgozott, világszerte számon tartott módszereiért és eredményeiért, a pedagógusképzésben végzett tevékenysége elismeréseként Pósa Lajos, a Magyar Tudományos Akadémia Rényi Alfréd Matematikai Kutatóintézet munkatársának, a szilárdtestek elméletében elért eredményeiért, elsõsorban a renormálási csoport sokrétû alkalmazásáért, a több évtizedes oktatói tevékenységét összefoglaló, nemzetközi viszonylatban is jelentõs három kötetes „A modern szilárdtestfizika alapjai” címû tankönyvéért Sólyom Jenõnek, a Magyar Tudományos Akadémia rendes tagjának, Állami díjas fizikusnak, a Magyar Tudományos Akadémia Szilárdtestfizikai és Optikai Kutatóintézet kutatóprofesszorának, az alkalmazott matematika és a mechanika határterületein elért, nemzetközileg is számon tartott kutatási eredményeiért, valamint az általa vezetett kutatói mûhelyben végzett iskolateremtõ tevékenységéért, kiemelkedõ oktatói munkájáért Stépán Gábornak, a Magyar Tudományos Akadémia rendes tagjának, gépészmérnöknek, a Budapesti Mûszaki és Gazdaságtudományi Egyetem Gépészmérnöki Kar tanszékvezetõ egyetemi tanárának, dékánjának, az egyetemes ókortudomány, ezen belül a klasszika-archeológia és a kelta tudományok terén elért eredményeiért, a hazai társadalomtudományi kutatások nemzetközi integrációjához való tevõleges hozzájárulásáért, határainkon túl is nagyra becsült tudományos munkássága, oktatói, egyetemvezetõi és szakmai-közéleti tevékenysége elismeréseként Szabó Miklós a Magyar Tudományos Akadémia rendes tagjának, az Eötvös Loránd Tudományegyetem Régészettudományi Intézet kutatóprofesszorának, egyetemi tanárnak, az antikvitás irodalmától a klasszikus korszakokon át a modern irodalomig terjedõ, nemzetközileg is számon tartott irodalomtörténeti, irodalomelméleti és esztétikai munkásságáért, a neolatin irodalom oktatásában és kutatásában végzett iskolateremtõ tevékenysége elismeréseként dr. Szörényi László a Magyar Tudományos Akadémia doktorának, József Attila-díjas irodalomtörténésznek, a Magyar Tudományos Akadémia Irodalomtudományi Intézete igazgatójának a Széchenyi-díjat adományozom. Budapest, 2011. március 11. Schmitt Pál s. k., köztársasági elnök Ellenjegyzem: Budapest, 2011. március 14. Semjén Zsolt s. k., miniszterelnök-helyettes KEH ügyszám: VIII-2/01307/2011.

Source: https://magyarkozlony.hu/hivatalos-lapok/e033a107f01f229b24b61639b1504b9baadbbdfe/dokumentumok/55df133e548a31928afa2e5e78be8d533e61efd3/letoltes